Viborger Samler, 1846-05-07
J samme Andragende af 22de September tillod jeg mig endvidere at anmode det høie Collegium om at erholde de over mig til Amtsraadet indgivne Klager, udleverede enten in originali eller i fuldstændig Gjenpart saaledes, at jeg kunde erholde Adgang til at gjøre mig bekjendt med Originalerne, og om fornødent faae disse producerede for Retten." Dette Punkt i Andragendet var nemlig grundet paa, at Amtsraadet, som man seer eenstemmig, havde besluttet, at jeg vel maatte erholde Gjenparter af Klagerne udleverede, men uden Navns Underskrivt. J Anledning af dette sidste Punkt resolverede det høie Collegium - under 25de Novbr. 1845 – : at forsaavidt jeg har anholdt om, at de over mig til Amtsraadet indgivne Klager maatte udleveres mig enten originale eller i fuldstændig Afskrivt, kunde det saaledes Ansøgte ikke bevilges. Da jeg herefter ansaae det for klart, at det Collegiet havde afslaaet mig, var det jeg havde søgt om, nemlig at erholde Klagerne enten in originali eller i fuldstændig Afskrivt med Navns Underskrivt, og da jeg antog, at det var ligesaa klart, at Amtmanden ikke vilde eller ikke retligt kunde vægre sig for, at efterkomme Amtsraadets tidligere tagne Beslutning - anmodede jeg denne Embedsmand om, at meddele mig de af Amtsraadet belovede Afskrivter. Da denne min Begjæring, imidlertid blev afslaaet, henvendte jeg mig desangaaende til Amtsraadet, som i disse Dage har havt Sagen under Forhandling. Fra Amtsraadet antager jeg, at Sagen nu atter vil indkomme til det høie Collegium, eller maaskee er indkommen, da der, som den trykte Amtsraadsforhandling udviser, har været Dissents i Raadet, idet Amtmanden bliver ved sin Mening - at der ifølge Collegiets ældre Resolution aldeles ingen Afskrivt af Klagerne maa meddeles mig - og de øvrige Medlemmer i Amtsraadet statuere, hvilket da og synes soleklart, at Collegiet alene har resolveret paa mit Andragende saaledes som dette var indgivet, og derimod ikke har underkjendt Amtsraadets eenstemmige ovenfor anførte Beslutning, til hvilken Underkjendelse Collegiet ikke havde fjerneste Opfordring. Uagtet Afgjørelsen af denne mærkelige Dissents i Amtsraadet vist ei kan være tvivlsom - uanseet de nye Grunde Amtmanden, qva Øvrighed, hvilke han unddrager for Offentliggjørelse, maatte have at anføre, for at nægte mig ogsaa en saadan som den tidligere belovede Afskrivt – maa jeg dog herved paa det indstændigste for det høie Collegium gjentage min underdanigste Anmodning om, i det mindste at erholde den af Amtsraadet selv belovede Afskrivt af de indgivne Klager, nemlig uden Navns Underskrivt. En af Grundene, hvorfor jeg lægger Vægt paa at erholde Gjenpart af Klagerne, selv uden Navns Underskrivt, er den, at jeg, ved – paa Grund af den tidligere Nægtelse af at erholde Klagerne in originali eller i fuldstændig Afskrivt – at være unddragen den mig tilkommende Ret, hos Domstolene at søge Opreisning for ærekrænkende Sigtelser, formener i den Grad at være krænket i min Retsnydelse, at jeg herover agter at indgive Klage til Provindsialstændernes forestaaende Forsamling for Nørre-Jylland; og som et Bilag ved denne Klag ønsker jeg at benytte de ommeldte Copi Andragender, for at Stænderne, og senere Hans Majestæt Kongen, kunne erfare, hvilke ærekrænkende Sigtelser der imod mig ere fremførte, uden at jeg har kunne erholde Ret til, at faae Spørgsmaalet herom og om Æreskjændernes Ansvar afgjort paa den Maade, som ellers ikke nægtes nogen Borger, nemlig ved Lands Lov og Ret. Forinden jeg imidlertid griber til dette Middel, anseer jeg det ei upassende, yderligere for det høie Collegium at udvikle de Grunde, hvorpaa jeg formener at støtte min Ret til at erholde Klagerne udleverede enten in originali eller i fuldstændig Afskrivt, især da jeg i min Forestilling af 22de September f. A. paa en til Sagens soleklare Beskaffenhed svarende kort Maade behandlede Spørgsmaalet; – hvorefter jeg nærer det muelige Haab, at Collegiet, ved paa ny at tage Sagen under Overveielse, vil forandre dets tidligere Resolution.